Haraldur Johannessen

Haraldur Johannessen (fæddur 25. júní 1954) er íslenskur lögfræðingur og fyrrverandi ríkislögreglustjóri og fangelsismálastjóri. Haraldur var upphaflega skipaður ríkislögreglustjóri í febrúar 1998 til fimm ára. Hann var skipaður á ný 2003, 2008, 2013 og 2018 án auglýsingar. Hjördís Hákonardóttir, nú hæstaréttardómari, kvartaði til kærunefndar jafnréttismála. Nefndin taldi Harald hæfari til starfans.Kærunefnd telur Harald hæfari

Haraldur hóf embættisferil sinn á embætti ríkislögmanns árið 1986, skipaður þangað af þáverandi fjármálaráðherra Jóni Baldvini Hannibalssyni. Hann var svo skipaður fangelsismálastjóri 1. október 1988 af Jóni Sigurðssyni þv. dómsmálaráðherra.

Árið 1996 var Haraldur skipaður af þáv. dómsmálaráðherra Þorsteini Pálssyni til embættis varalögreglustjóra í Reykjavík.Ný lögregluembætti Bogi og Haraldur skipaðir Hann gegndi því embætti til 1. febrúar 1998 er hann var valinn úr hópi 9 umsækjenda til að gegna nýju embætti ríkislögreglustjóra.  Haraldur Johannessen skipaður ríkislögreglustjóri

Haraldur er sonur hjónanna Matthíasar Johannessens, skálds og fyrrverandi ritstjóra Morgunblaðsins og Hönnu Johannessen hárgreiðslumeistara.

Þann 23. september árið 2019 lýstu átta af níu lögreglustjórum Íslands ásamt formönnum Landssambands lögreglumanna yfir vantrausti gegn Haraldi og skoruðu á hann að stíga til hliðar úr embætti ríkislögreglustjóra. Gagnrýni þeirra á hendur Haraldi snýst meðal annars um þunga yfirbyggingu og yfirstjórn hjá embætti hans auk þess sem mikillar óánægju gætti með ummæli sem hann lét falla um „valdatafl innan lögreglunnar“ í viðtali við Morgunblaðið þann 21. september. Þann 24. september greindi Áslaug Arna Sigurbjörnsdóttir dómsmálaráðherra frá því að Haraldur myndi þó ekki stíga til hliðar úr embætti ríkislögreglustjóra.

Haraldur ákvað að hætta störfum í desember sama ár eftir 22 ár í starfi. Haraldur hættir sem ríkislögreglustjóri Vísir, skoðað 3. desember 2019.

 Tilvísanir 

Flokkur:Íslenskir lögfræðingar
Flokkur:Ríkislögreglustjórar